DEV 20FN Priesthood of Every Believer/ro

[[Media:DEV_20FN_Preoția_fiecărui_credincios.pdf|Descărcați aici această pagină ca fișier pdf]]

=Sesiunea 20: Preoția fiecărui credincios=

În această sesiune, veți descoperi ce învață Biblia despre autoritatea pe care o are fiecare credincios pentru a face lucrări de slujire și pentru a face ucenici.

Inima unui conducător (40 min)

 * Închinați-vă împreună, în grupul mare
 * Participanții se despart în grupuri de 3-4 persoane și discută următoarele:
 * Ce înveți despre cum să rămâi în Cristos prin intermediul Cuvântului, rugăciunii, ascultării, R-G-Î, relații și părtășie?
 * În ce domenii ale vieții tale ascultarea de Dumnezeu este o provocare?
 * Ce conflict nerezolvat ai?
 * Ce s-a întâmplat când I-ai încredintat lui Dumnezeu scopurile tale după ultima noastră întâlnire?

Exprimarea viziunii pentru inimă
Citiți Psalmi 63:1-5. 'Împăratul David a fost deseori descris ca un om după inima lui Dumnezeu. Cu toate că a avut multe defecte, un lucru a existat constant în viața sa: David a căutat arzător intimitatea cu Dumnezeu. Și-a revărsat inima în laude, adorație și închinare, întorcându-se constant la mărturisirea păcatelor sale, vulnerabilitate și predare. Există întotdeauna un pericol atunci când ajungem să fim mulțumiți de noi înșine și angrenați în rutină în relația noastră cu Dumnezeu. Chiar dacă suntem încrezători în ceea ce credem despre Dumnezeu, putem uita că El nu este o credință sau un concept, ci mai degrabă o persoană - Tatăl nostru ceresc cel iubitor care tânjește ca noi să tânjim după El. Pe măsură ce creștem în cunoașterea lui Dumnezeu, să creștem și în intimitatea noastră proprie cu El, de la inimă la inimă, căutându-L zilnic cu toată inima și sufletul nostru.'

Celebrarea credincioșiei (20 min)
[NOTĂ: Celebrați credincioșia în grupul mare astfel încât toți să beneficieze și să se simtă încurajați.]


 * Oferă ocazia participanților să împărtășească ce s-a mai întâmplat de la ultima întâlnire. Roagă-i să vorbească raportat la țelurile stabilite la ultima întâlnire.

Fier pe fier: modelându-mă pe mine însumi și pe alții (45 min)
Proverbe 27:17 „După cum fierul ascute fierul, tot astfel şi omul însuşi îl face mai ager [ascute] pe semenul său.” (NTLR)


 * Fiecare persoană să se întoarcă în grupurile lor „fier pe fier”, să schițeze rețeaua lor de comunități misionare și apoi să împărtășească despre ea și să o evalueze împreună cu grupul din care face parte.
 * Ce merge bine?
 * Ce nu merge bine? Cu ce obstacole te confrunți?
 * Care sunt alte soluții posibile primite de la membrii grupului?
 * Ce trebuie să faci pentru a adăuga caracteristicile lipsă în fiecare grup?
 * Unde vei începe un grup nou sau o biserică în această lună?


 * Roagă participanții să își stabilească țeluri în privința creșterii în urma evaluării, pe care le vor împărtăși celor din grupul lor mic. Apoi se vor ruga unii pentru alții.

Lecția nouă (45-60 min)
Subiect relevant: De ce este important și de folos dacă știm ce învață Biblia despre identitatea și autoritatea fiecărui credincios de face lucrări de slujire și de a face ucenici?


 * Roagă participanții să se separe în grupuri noi de 4-5 persoane (sau pot continua în grupurile lor „fier pe fier”)


 * În secțiunile următoare, fiecare grup va atribui versete fiecărui participant. Fiecare participant va citi apoi pasajele de mai jos și vor spune grupului ce au învățat.

Studiu biblic de explorare – Preoția fiecărui credincios

Secțiunea 1: Toți credincioșii sunt preoți

Toți credincioșii sunt preoți: 1 Petru 2:5,9; Apocalipsa 1:6, Apocalipsa 5:9-10

Femei și bărbați: Fapte 1:12-14; Fapte 2:1-4, 17-18

Noul Legământ: Luca 22:20, Evrei 8:10-11

Diferit față de alte religii: Matei 20:25-28, 1 Petru 2:9

Relația noastru cu Isus, Marele Preot: Evrei 2:17-3:1, 4:14-16

Suntem templul lui Dumnezeu: 1 Petru 2:4-10, 1 Corinteni 6:19-20, 2 Corinteni 6:16

'Rezumat: În Vechiul Testament, numai câțiva oameni puteau sluji ca preoți, avea acces la Dumnezeu, mijloceau pentru oameni și învățau Cuvântul. Acum, prin Noul Legământ, toți credincioșii au Duhul Sfânt și sunt preoți. Asta include atât bărbații, cât și femeile. Preoția noastră este diferită decât în alte religii, pentru că toți credincioșii sunt preoți și pot sluji. În loc să avem un templu sau un loc în care preoții să slujească, toți credincioșii alcătuiesc sălașul lui Dumnezeu prin intermediul Duhului Sfânt care locuiește în fiecare dintre noi. Preoția noastră are ca temelie o atitudine de tip conducător-slujitor.
 * După ce au împărtășit cu toții versetele atribuite lor, fiecare persoană din grup să împărtășească:
 * Ce anume ți-a atras atenția? (Sau ce ți-a plăcut cel mai mult?) De ce?
 * Cum ai rezuma ceea ce a făcut Dumnezeu?

Secțiunea 2: Rolul nostru ca preoți

Îl slujim pe Dumnezeu într-un fel nou: Romani 7:6, Evrei 9:14, Apocalipsa 1:6

Jertfel vii: Romani 12:1-8, 1 Petru 2:4-6

Slujba împăcării: 2 Corinteni 2:14-3:18, 5:18-20

Împărtășirea Evangheliei: Romani 15:16

Faceți ucenici, botezați, învățați: Matei 28:18-20, Luca 22:19

Rugați-vă și mijlociți: Evrei 10:19-22, 1 Timotei 2:1-2


 * După ce au împărtășit cu toții versetele atribuite lor, fiecare persoană din grup să împărtășească:
 * Ce anume ți-a atras atenția? (Sau ce ți-a plăcut cel mai mult?) De ce?
 * Cum ai rezuma rolul credincioșilor?

'Rezumat: Un preot este un slujitor al lui Dumnezeu și apoi un slujitor al oamenilor. Tuturor credincioșilor li s-a dat autoritatea de a-L sluji pe Domnul și de a face ucenici datorită preoției lor. Ca preoți, ei trebuie să se curățească, să împărtășească Evanghelia și să întărească Evanghelia conducând ritualurile, să dea învățătură și să mijlocească pentru alții. Toți credincioșii sunt preoți, dar nu toți preoții slujesc în roluri de conducere. Potrivit cu Efeseni 4:11-13, sarcina conducătorilor este de a echipa sau instrui preoții pentru lucrarea de slujire. Credincioșii fac lucrarea de ZIDIRE a bisericii lui Cristos și de extindere a Împărăției Sale oriunde merg. În prima zi în care cred, după primirea Duhului Sfânt, un credincios nou devine un preot! Noi trebuie să instruim și să împuternicim acea persoană ca ea să își trăiască chemarea sa de a fi preot!'

Pregătirea pentru misiune (20 min)

 * În grupuri mici, fiecare participant să evalueze punctele tari și pe cele slabe în ce privește modul în care trăiesc ca preoți și în care îi împuternicesc pe alții să trăiască ca preoți și să facă un plan pentru modul în care vor evolua în această privință:
 * Cum te evaluezi în ce privește modul în care trăiești acest adevăr de a fi preot?
 * Cum te evaluezi în ce privește modul în care trăiești rolul tău de conducător care echipează, instruiește și împuternicește pe aceia din grupurile și bisericile în care slujești ca preot?


 * Scrieți declarații „Eu voi... până...”. Includeți și „Pe cine vei învăța această lecție?”


 * Exersați orice abilitate în plus de care au nevoie conducătorii pentru a-și conduce grupurile sau pentru a începe grupuri noi

Trimiterea lucrătorilor

 * Reîntărește viziunea de ansamblu: o biserică sau o comunitate de credință la fiecare 1.000 de oameni
 * Petreceți timp în rugăciune:
 * încredințarea scopurilor propuse Domnului
 * ca Dumnezeu să ridice biserici conduse de Duhul Sfânt
 * pentru mai mulți lucrători în urma secerișului